
ဖိသၣ်ကတီၢ်တၢ်ဆဲးကသံၣ်ဒီသဒၢတဖၣ် – နတၢ်သံကွၢ်တဖၣ်ဘၣ်တၢ်စံးဆၢဝဲဒၣ်
health.gov.au/childhoodimmunisation (http://health.gov.au/childhoodimmunisation)
မ့ၢ်တၢ်သံကွၢ်အိၣ်တမံၤမံၤလၢဘၣ်ဃးဒီးကသံၣ်ဒီသဒၢ, မ့တမ့ၢ်က သံၣ်တြီဆၢတၢ်ဆါတဖၣ်န့ၣ်ဧါ.
ပထၢဖှိၣ်တၢ်စံးဆၢတဖၣ်လၢဘၣ် ဃးဒီးတၢ်သံကွၢ်လၢတၢ်သံကွၢ်အီၤတလီၢ်လီၢ်လၢတၢ်ဂ့ၢ်ဘၣ်ဃး ဒီးဖိသၣ်အကတီၢ်ကသံၣ်ဒီသဒၢတဖၣ်န့ၣ်လီၤ.
ကျိၤကျဲလၢကသံၣ်ဒီသဒၢတဖၣ်မၤတၢ်
ကသံၣ်ဒီသဒၢတဖၣ်မၤတၢ်ဒ်လဲၣ်. 
ကသံၣ်ဒီသဒၢတဖၣ်ဒီသဒၢန့ၢ်ပှၤခီဖျိတၢ်သူပနီၢ်ခိန့ဆၢၣ်တၢ်ဒီသဒၢ တဖၣ်လၢတၢ်ဒုးအိၣ်ထီၣ်တၢ်ထီဒါတၢ်
ဆါအဃၣ်လၢအလီၤတံၢ် လီၤဆဲးတဖၣ်တချုးလၢပဘၣ်ဒွံးဘၣ်ဒွါလိၥ်သးဒီးအဝဲသ့ၣ်တဖၣ်န့ၣ် လီၤ.
ဖဲဖိသၣ်တဂၤဆဲးဘၣ်ကသံၣ်ဒီသဒၢတဖျၢၣ်လံန့ၣ်, အဝဲသ့ၣ်အနီၢ်ခိ ထုးထီၣ်ဂံၢ်တြီဆၢတၢ်ဆါတခါလၢကျိၤ
ကျဲတမံၤဃီအပူၤဒ်အဘၣ် ဒွံးဘၣ်ဒွါလိၥ်သးဒီးတၢ်ဆါဝံအလီၢ်အခံအသိးန့ၣ်လီၤ. ဖိသၣ်မ့ၢ်ဟဲ ဘၣ်ဒွံးဘၣ်ဒွါလိၥ်သးဒီးတၢ်ဆါအဝဲန့ၣ်လၢဆူညါခီန့ၣ်, အဝဲသ့ၣ်အ ဂံၢ်တြီဆၢက့ၢ်ဂီၤသ့ၣ်နီၣ်ကဒါက့ၤ
အီၤဒီးခီဆၢကဒါက့ၤဝဲချ့ချ့, လၢ တြီဆၢန့ၢ်တၢ်ဆါဒ်သိးအသုတဟဲဒိၣ်ထီၣ်အါထီၣ်တဂ့ၤအဂီၢ်န့ၣ်လီၤ.
ကသံၣ်ဒီသဒၢတဖၣ်ဟ့ၣ်တၢ်ဒီသဒၢလၢတအိၣ်ဒီးတၢ်ကဲထီၣ်တၢ်ဆူးတၢ်ဆါန့ၣ်လီၤ. အဝဲသ့ၣ်န့ၣ်, ပူၤဖျဲးဒီးတၢ်လီၤဘၣ်ယိၣ်အါန့ၢ်ဒံး တၢ်ဒိးန့ၢ်ဘၣ်တၢ်ဆူးတၢ်ဆါလၢအတၢ်ဒၣ်ဝဲန့ၣ်လီၤ.
အါန့ၢ်အန့ၣ် -
What is immunisation video | Australian Academy of Science (https://science.org.au/our-focus/science-everyone/science-immunisation/1-what-immunisation)
About immunisation | Australian Government Department of Health, Disability and Ageing (https://www.health.gov.au/topics/immunisation/about-immunisation)
Questions about vaccination | Australian Government Department of Health, Disability and Ageing (https://www.health.gov.au/resources/publications/questions-about-vaccination?language=en)
ကသံၣ်ဒီသဒၢဒီသဒၢန့ၣ်ဖိသၣ်တဖၣ်ဒီးပှၤတဝၢန့ၣ်ဒ်လဲၣ်.
တၢ်ဆဲးကသံၣ်ဒီသဒၢဒီသဒၢန့ၢ်ဖိသၣ်တဖၣ်လၢတၢ်ဆူးတၢ်ဆါအနး နးကလဲၥ်လၢအဒုးအိၣ်ထီၣ်တၢ်ဘံဘူဆးဃး
တဖၣ်လၢပၥ်ဃုၥ်ဒီးတၢ် က့တၢ်ကွဲၣ်ဒီးတၢ်သံတၢ်ပှၢ်ဒၣ်လဲၥ်လီၤ. ခီဖျိတၢ်ဆဲးန့ၢ်နဖိကသံၣ်ဒီ သဒၢအဃိ, နဒီသဒၢစၢၤနဟံၣ်ဖိဃီဖိအဂုၤအဂၤလၢအဒိးန့ၢ်တၢ်ဆါ ညီတဖၣ်ဒီးကဆူးဆါထီၣ်ဒိၣ်ဒိၣ်မုၣ်မုၣ်သ့ၣ်သ့ၣ်လၢ
အဝဲသ့ၣ်မ့ၢ်ဆိး က့ထီၣ်ဒီးတၢ်ဆူးတၢ်ဆါ, ဒ်သိးဒီးပိၥ်မုၣ်လၢအိၣ်ဒီးဟုးလၢသး, ပှၤ လၢအသူၣ်ပှၢ်သးပှၢ်ဒီးပှၤလၢ
အအိၣ်ဒီးတၢ်ဆူးတၢ်ဆါတဖၣ်န့ၣ်လီၤ. ဖဲပှၤအါဒံအါဂၤလၢပှၤတဝၢပူၤဆဲးကသံၣ်ဒီသဒၢအခါန့ၣ်, တၢ်အံၤ ကီခဲဒိၣ်ထီၣ်တၢ်ဆူးတၢ်ဆါကသလၣ်လီၤအသး, ဒ်တၢ်အိၣ်သးလၢက ဘၣ်ထံၣ်လိၥ်သးဒီးပှၤလၢအအိၣ်ဒီးတၢ်
ဆါဒီးဒိးန့ၢ် ဘၣ်တၢ်ဆူးတၢ် ဆါန့ၣ်စှၤဒိၣ်မးလီၤ. တၢ်ဒ်သိးအံၤန့ၣ်တၢ်ကိးအီၤလၢပှၤအဖုအ ကရၢအဂံၢ်တြီဆၢတၢ်
ဆါန့ၣ်လီၤ.
တၢ်ဘၣ်ဘျုးလၢပှၤအဖုအကရၢအဂံၢ်တြီဆၢတၢ်ဆါန့ၣ်, မ့ၢ်ဝဲဒၣ်ပဒီ သဒၢန့ၢ်ပှၤလၢအဆဲးကသံၣ်ဒီသဒၢ
တသ့ဘၣ်တဖၣ်အဂီၢ်သ့ဝဲ, လၢ ပၥ်ဃုၥ်ဒီးဖိသၣ်ဆံးဖိလၢအညါဘီၣ်တလၢလၢကဆဲးကသံၣ်ဒီသဒၢအ ဂီၢ်, မ့တမ့ၢ်ပှၤလၢအဆဲးကသံၣ်ဒီသဒၢတသ့ဘၣ်မ့ၢ်လၢ ကသံၣ်က သီအဂ့ၢ်အကျိၤတဖၣ်အဃိန့ၣ်လီၤ. 
အါန့ၢ်အန့ၣ် -
What is immunisation video | Australian Academy of Science (https://science.org.au/our-focus/science-everyone/science-immunisation/1-what-immunisation)
About immunisation | Australian Government Department of Health, Disability and Ageing (https://www.health.gov.au/topics/immunisation/about-immunisation)
Questions about vaccination | Australian Government Department of Health, Disability and Ageing (https://www.health.gov.au/resources/publications/questions-about-vaccination?language=en)
ကသံၣ်ဒီသဒၢအပူၤန့ၣ်မနုၤပၥ်ဃုၥ်လဲၣ်.
ကသံၣ်ဒီသဒၢအပူၤတၢ်ပၥ်ဃုၥ်ဝဲတဘျုးမံၤ, လၢပၥ်ဃုၥ်ဒီးအဲၣ်တံၣ် ကၠ့ၣ်, လၢအမ့ၢ်ဘဲရးအဃၣ်, ဘဲးထံရံယါလၢတၢ်လဲလိၥ်အက့ၣ် အဂီၤ, မ့တမ့ၢ်တၢ်စုၥ်တၢ်ပျၢ်လၢအဒုးကဲထီၣ်တၢ်ဆူးတၢ်ဆါန့ၣ်လီၤ. 
တၢ်ပၥ်ဃုၥ်လၢအဂုၤအဂၤတဖၣ်, ဒ်သိးဒီးအဲးကၠူဘဲး, ဂၥ်လၢအတြီ ဃၥ်တၢ်ဟးဂုၤဟးဂီၤဒီးဒုးအိၣ်ဂၢၢ်ဆိးကျၢၤ
တၢ်တဖၣ်န့ၣ်, မၤလီၤ တံၢ်န့ၢ်ကသံၣ်ဒီသဒၢဒ်သိးကပူၤဖျဲးဒီးတၢ်လီၤဘၣ်ယိၣ်ဒီးကဲဘျုး တုၤလီၤ တီၤလီၤဝဲဒၣ်, တၢ်မၤစၢၤတၢ်ခီဆၢကဒါက့ၤလၢဂံၢ်တြီ ဆၢတၢ်အ ဂံၢ်ကဆူၣ်, မၤန့ၢ်အဝဲသ့ၣ်လၢကမၤတၢ်ဟဲဂ့ၤဒိၣ်ထီၣ် အဂီၢ်န့ၣ်လီၤ.
တၢ်ပၥ်ဃုၥ်လၢကသံၣ်ဒီသဒၢပူၤတဖၣ်ကဖျါဒ်တညီနုၢ်ဘၣ်အသိးသ့ ဝဲဒၣ်ဖဲတၢ်ကွဲးဖျါထီၣ်အမံၤအသၣ်အလိၤ
အခါန့ၣ်လီၤ. ဘၣ်ဆၣ်ဒီး တၢ်ပၥ်ဃုၥ်အါမံၤတၢ်သူအီၤလၢကသံၣ်ဒီသဒၢပူၤန့ၣ်အိၣ်လၢနီၢ်ခိ ပူၤ, ခိၣ်ဃၢၤန့ဆၢၣ်ပူၤဒ်န့ဆၢၣ်ဒၣ်ဝဲအသိးဒီးတၢ်အီၣ်လၢပအီၣ်တ ဖၣ်အပူၤန့ၣ်လီၤ. တၢ်ပၥ်ဃုၥ်ခဲလၢၥ်လၢ
ကသံၣ်ဒီသဒၢတဖၣ်အပူၤ - ဃုၥ်ဒီးကသံၣ်ဒီသဒၢတဖၣ်အကစၢ်ဒၣ်ဝဲန့ၣ် - တၢ်သမံသ မိးကွၢ် အီၤဒီးတၢ်ကွၢ်
ဃုၥ်ကွၢ်စူၥ်အီၤလၢလၢပှဲၤပှဲၤလၢတၢ်မၤလီၤတံၢ်အ ဝဲသ့ၣ်အိၣ်ပူၤဖျဲးဒီးတၢ်လီၤဘၣ်ယိၣ်အဂ့ၢ်န့ၣ်လီၤ.
အါန့ၢ်အန့ၣ် -
What is in the vaccines? | Sharing Knowledge about Immunisation (https://skai.org.au/childhood/questions/what-vaccines)
What is immunisation video | Australian Academy of Science (https://science.org.au/our-focus/science-everyone/science-immunisation/1-what-immunisation)
What ingredients are in vaccines? | Questions about vaccination | Australian Government Department of Health, Disability and Ageing (https://www.health.gov.au/resources/publications/questions-about-vaccination?language=en)
မ့ၢ်ဖိသၣ်တနီၤအန့ၢ်ဘၣ်တၢ်ဆူးတၢ်ဆါလၢအဆဲးကသံၣ်ဒီသဒၢ ဒၣ်လဲၥ်န့ၣ်ဧါ.
မ့ၢ်, တၢ်န့ၣ်ကဲထီၣ်အသးသ့ဝဲဒၣ်မ့ၢ်လၢကသံၣ်ဒီသဒၢလၢအသဟီၣ် တုၤလီၤတီၤလီၤ 100%န့ၣ်တအိၣ်အဃိလီၤ. တၢ်ဒီသဒၢအပတီၢ် တဖၣ်လၢတၢ်ဟ့ၣ်ထီၣ်အီၤလၢကသံၣ်ဒီသဒၢတဖၣ်န့ၣ်လီၤဆီလိၥ် အသးအဃိပှၤစှၤဒံစှၤဂၤ
လၢဂံၢ်တြီဆၢတၢ်ဆါတဟဲဂုၤထီၣ်ပသီ ထီၣ်ဘၣ်န့ၣ်ကအိၣ်ဝဲဒၣ်ဒီးအဝဲသ့ၣ်ကန့ၢ်ဘၣ်ဒ်တၢ်ဆူးတၢ်ဆါအဖၢ မုၢ်သ့ၣ်သ့ၣ်န့ၣ်လီၤ. အဝဲသ့ၣ်မ့ၢ်ဆဲးဘၣ်တ့ၢ်လံကသံၣ်ဒီသဒၢအ ဃိန့ၣ်, ညီ နုၢ်အဝဲသ့ၣ်တူၢ်ဘၣ်တၢ်ဆူးတၢ်
ဆါတနးထဲသိးဒီးတၢ် တဆဲးဘၣ်ကသံၣ်ဒီသဒၢန့ၣ်ဘၣ်.
ကသံၣ်ဒီသဒၢအတၢ်ပူၤဖျဲးဒီးတၢ်လီၤဘၣ်ယိၣ်ဘၣ်ဘီ
ကသံၣ် ဒီသဒၢတဖၣ်ပူၤဖျဲးဒီးတၢ်လီၤဘၣ်ယိၣ်ကစီဒီဧါ.
မ့ၢ်, ကသံၣ်ဒီသဒၢတဖၣ်ပူၤဖျဲးဒီးတၢ်လီၤဘၣ်ယိၣ်န့ၣ်လီၤ. ကသံၣ်ဒီ သဒၢခဲလၢၥ်လဲၤခီဖျိတၢ်သမံသမိးလၢ
အဃံးလၢတၢ်မၤလီၤ တံၢ်အဝဲ သ့ၣ်ပူၤဖျဲးဒီးတၢ်လီၤဘၣ်ယိၣ်ဒီးကဲဘျုးတူၢ်လီၤတီၤလီၤဝဲဒၣ်အဂ့ၢ် တချုးတၢ်ဟ့ၣ်အခွဲးလၢတၢ်ကသူအီၤလၢအီးစထြ့လ ယါပူၤခီဖျိလၢ တၢ်ပၢ ဆှၢရဲၣ်ကျဲၤတၢ်ကူစါယါဘျါအတၢ်
ဖိတၢ်လံၤတဖၣ် (TGA) န့ၣ် လီၤ. တၢ်အံၤပၥ်ဃုၥ်ဒီးတၢ်ကူစါယါဘျါအတၢ်မၤ ကွၢ်အပတီၢ်က လုၥ်ကလုၥ်ဒီးတၢ်
သမံသမိးကွၢ်တၢ်လၢအပၥ်ဃုၥ်ပၥ်ဂီၤတဖၣ်န့ၣ် လီၤ. ကသံၣ်ဒီသဒၢလၢတဘၣ်လိၥ်အသးဒီးကံၢ် စီဒီးတၢ်ပူၤဖျဲးဒီး တၢ်လီၤဘၣ်ယိၣ်အနီၣ်ထိၣ်တဖၣ်န့ၣ်တၢ်တပျဲသူအီၤဘၣ်ဒီးတၢ် တဒုးအိၣ်ထီၣ်အီၤလၢတၢ်
ကသူအီၤအဂီၢ်ဘၣ်လီၤ. တၢ်အံၤဒုးအိၣ်ထီၣ်တၢ်အကျိၤအကျဲလၢပှဲၤတနီၤလၢတချုးကသံၣ်ဒီ သဒၢတဖၣ်တၢ်ထၢနုၥ်လီၤအီၤဆူဒီကလုၥ်ကသံၣ်ဒီသဒၢအတၢ်ရဲၣ် တၢ်ကျဲၤအပူၤဘၣ်လီၤ.
တဘျီဃီဖဲတၢ်ဒိးန့ၢ်အီၤသ့န့ၣ်, အဝဲသ့ၣ်အတၢ်ပူၤဖျဲးဒီးတၢ်လီၤ ဘၣ်ယိၣ်န့ၣ်တၢ်ကကွၢ်ဃုၥ်ကွၢ်စူးထီဃၥ်အီၤ
လၢတၢ်အိၣ်ဒီးတၢ်ဟံး န့ၢ်တၢ်ပၥ်ဖျါထီၣ်တၢ်ဘၣ်ယိၣ်ဘၣ်ဘီတမံၤမံၤန့ၣ်လၢတၢ်သပှၢ်ပှၢ် အပူၤဒီးလၢတၢ်ကလူၤ
ဃုသ့ၣ်ညါကွၢ်အီၤတဘျီဃီအပူၤန့ၣ်လီၤ. တၢ်အံၤခီဖျိလၢတၢ်ပၥ်ဖျါထီၣ်တၢ်မၤအသးတဖၣ်လၢအထီဒါလိၥ် အသးဆူ TGA (https://www.tga.gov.au/vaccines-overview) ဒီးဒီကလုၥ်တၢ်ကွၢ်ဃုၥ်ကွၢ်စူးတၢ်လၢ
အဟူးဂဲၤခီ ဖျိလၢ AusVaxSafety (https://ausvaxsafety.org.au/) န့ၣ်လီၤ.
အါန့ၢ်အန့ၣ် -
Vaccine safety | Australian Government Department of Health, Disability and Ageing (https://www.health.gov.au/topics/immunisation/about-immunisation/vaccine-safety)
Are vaccines safe? video | Australian Academy of Science (https://science.org.au/our-focus/science-everyone/science-immunisation/4-are-vaccines-safe)
Vaccine safety and effectiveness: how is it tested? | Australian Academy of Science (https://www.science.org.au/curious/people-medicine/vaccine-safety-and-effectiveness-how-it-tested)
How do I know the vaccines are safe? | Sharing Knowledge about Immunisation (https://skai.org.au/childhood/questions/how-do-i-know-vaccines-are-safe)
တၢ်လီၤဘၣ်ယိၣ်တဖၣ်ဒီးတၢ်ဘၣ်ဘျုးတဖၣ်လၢကသံၣ်ဒီသဒၢတ ဖၣ်န့ၣ်မ့ၢ်မနုၤလဲၣ်.
ကသံၣ်ဒီသဒၢဒီသဒၢန့ၣ်ပှၤကညီလၢတၢ်ဆူးတၢ်ဆါနးနးကလဲၥ် လၢဘၣ်ကူဘၣ်ဂၥ်သ့တဖၣ်လၢတဘျီန့ၣ်အမၤ
ဆူးမၤဆါတ့ၢ်ဖိသၣ် ဆံးအီၣ်နုၢ်တဖၣ်, ဖိသၣ်တဖၣ်, သးပှၢ်တဖၣ်ဒီးဒုးအိၣ်ထီၣ်တၢ်သံ တၢ်ပှၢ်ကိး နံၣ်ဒဲးန့ၣ်လီၤ. မ့တမ့ၢ်လၢကသံၣ်ဒီသဒၢဘၣ်န့ၣ်, နဖိ အိၣ်လၢတၢ်လီၤဘၣ်ယိၣ်အပူၤလၢတၢ်ဒိးန့ၢ်ဘၣ်တၢ်ဆါနးနးက လဲၥ်ဒီးတၢ်တူၢ်ဘၣ် တၢ်ဘံဘူဆးဃးတၢ်ဆါပိၥ်ထွဲထီဘိတဘိယူၢ် ဃီ, ဒီးတၢ်သံတၢ်ပှၢ်ဒၣ်လဲၥ်လၢအလီၤ
ဂၥ်ဒီးသမီၣ်ဖိဒီးတၢ်ကူးဖး ထီတဖၣ်န့ၣ်လီၤ. ဖဲတၢ်ဘၣ်ဒိဆၢကဒါက့ၤအိၣ်ထီၣ်သ့ဒီးကသံၣ်ဒီ သဒၢန့ၣ်, တၢ်သ့ၣ်တဖၣ်အံၤထီဘိန့ၣ်ဆံးစှၤဒိၣ်မး (ဒ်သိးဒီးတၢ် အဂီၤထီၣ်, အညိးထီၣ်ဖဲတၢ်ဆဲးကသံၣ်အလီၢ်) ဒီးလီၤမၢ်ကွံၥ်ဝဲဖဲ စှၤသီအတီၢ်ပူၤန့ၣ်လီၤ. တၢ်ဘၣ်ဒိဆၢကဒါက့ၤနးနးကလဲၥ်လၢ တၢ်ဆဲးကသံၣ်ဒီသဒၢ
ဝံၤအလီၢ်ခံ, ဒ်သိးဒီးတၢ်တဘၣ်လိၥ်အသး နးနးကလဲၥ်ဂၥ်အတၢ်ခီဆၢကဒါက့ၤန့ၣ်စှၤဝဲဒိၣ်မး လီၤ. 
တၢ်ဆဲးကသံၣ်ဒီသဒၢန့ၣ်ပူၤဖျဲးဒီးတၢ်လီၤဘၣ်ယိၣ်ဒိၣ်န့ၣ်တၢ်ဒိးန့ၢ် ဘၣ်တၢ်ဆူးတၢ်ဆါန့ၣ်လီၤ. အဒိန့ၣ်, ခၣ်အ့ၣ်တံၢ်တၢ််ဆါဒုးကဲထီၣ် တၢ်အဆါနးနးကလဲၥ်, တၢ်ထီၣ်လၢညၣ်ထူၣ်ညၣ်လၥ်ဒီးတၢ်သါထီၣ် သါလီၤအကီအခဲန့ၣ်လီၤ. သမီၣ်ဖိဒုးကဲထီၣ်ပသိၣ်ညိး, မ့တမ့ၢ်ခိၣ် နုၥ်ညိးသ့န့ၣ်လီၤ.  
အါန့ၢ်အန့ၣ် -
Who benefits from vaccines? | Australian Academy of Science (https://www.science.org.au/education/immunisation-climate-change-genetic-modification/science-immunisation/3-who-benefits)
Questions about vaccination | Australian Government Department of Health, Disability and Ageing (https://www.health.gov.au/resources/publications/questions-about-vaccination?language=en)
မ့မ့ၢ်လၢအီးထံးစၣ် (autism) အဂီၢ်တခီန့ၣ်လဲၣ်.
တကဲထီၣ်ဘၣ်, တၢ်ဘၣ်ထွဲလိၥ်သးတအိၣ်ပၥ်စၢၤနီၤတမံၤလၢက သံၣ်ဒီသဒၢဒီးအီးထံးစၣ်အဘၢၣ်စၢၤဘၣ်. သမီၣ်ဖိ, ဒ့ၣ်ဘှီး, ရူၣ်ဘဲ လၣ် (MMR) ကသံၣ်ဒီသဒၢတဒုးကဲထီၣ်အီးထံးစၣ်ဘၣ်လီၤ. တၢ် မၤလိမၤဒိးလၢ
အပတီၢ်ထီဒီးတၢ်ကွၢ်ကဒါက့ၤတဖၣ်လၢတဘျုးနံၣ် ပူၤထိၣ်သတြီၤကွၢ်ဖိသၣ်အါဒံအါဂၤလၢအဆဲးဘၣ်
ကသံၣ်ဒီသဒၢဒီး တဆဲးဘၣ်ကသံၣ်ဒီသဒၢအတၢ်အိၣ်ဆူၣ်အိၣ်ချ့န့ၣ်ဒီးထံၣ်န့ၢ်ဝဲလၢတၢ် ဘၣ်ထွဲလိၥ်သးတအိၣ်နီၤတမံၤဘၣ်လၢ MMR ကသံၣ်ဒီသဒၢဒီးအီး ထံးစၣ်အဘၢၣ်စၢၤဘၣ်လီၤ. စဲအ့ၣ်အတၢ်မၤလိမၤဒိးဒီးတၢ်ကွၢ်က ဒါက့ၤတဖၣ်ဆဲးပၥ်ဖျါထီၣ်ဝဲလၢတၢ်ဘၣ်ထွဲလိၥ်သးတအိၣ်နီၤတမံၤ ဘၣ်လၢကသံၣ်ဒီသဒၢတဖၣ်ဒီးအီးထံးစၣ်အဘၢၣ်စၢၤန့ၣ်လီၤ.
ပှၤကညီတဖၣ်ဟဲဘၣ်ယိၣ်ဘၣ်ဘီတၢ်အဆိကတၢၢ်လၢဘၣ်ဃးဒီးအီး ထံးစၣ်ဒီးကသံၣ်ဒီသဒၢအဂ့ၢ်န့ၣ်ဖဲတၢ်
ထုးထီၣ်ရၤလီၤတၢ်ဃိထံသ့ၣ် ညါကွၢ်တၢ်အလံၥ်တကဘျံးလၢတၢ်ထုးထီၣ်ရၤလီၤအီၤလၢကသံၣ် ကသီအကၠၢၣ်နၢၣ်ပူၤ, ဘၣ်တၢ်ထုးထီၣ်ရၤလီၤအီၤဖဲ 1998နံၣ်ဟ့ၣ် ကူၣ်ဟ့ၣ်ဖးတၢ်ဘၣ်ထွဲလိၥ်သးတမံၤလၢ MMR ကသံၣ်ဒီသဒၢဒီး အီးထံးစၣ်အဘၢၣ်စၢၤအဃိန့ၣ်လီၤ. 
လၢန့ၣ်လံၤလံၤန့ၣ်, ပှၤစဲအ့ၣ်ဖိတဖၣ်တနၥ်လၢၤတၢ်ကွဲးအံၤလၢအ သန့ၤထီၣ်အသးလၢဖိသၣ် 12ဂၤအဖီခိၣ်န့ၣ်နီၤတစဲးဘၣ်လီၤ. ဖဲ 2014 နံၣ်န့ၣ်, ပှၤကွဲးလံၥ်တဖၣ်ထုးကဒါအတၢ်တဲဖျါထီၣ်လၢ
ဘၣ်ဃးဒီးတၢ် ဘၣ်ထွဲလိၥ်သးတမံၤလၢကသံၣ်ဒီသဒၢဒီးအီးထံး စၣ်အဘၢၣ်စၢၤန့ၣ် လီၤ. ဖဲ 2010နံၣ်န့ၣ်, ကၠၢၣ်နၢၣ်ထုးကဒါက့ၤအတၢ်ကွဲးဖဲ (UK’s General Medical Council) ထံၣ်န့ၢ်တၢ်အစၢလၢတၢ်ကွဲးပူၤ တဖၣ်န့ၣ်ဘၣ်တၢ်မၤလီၤတံၢ်အီၤလၢကမူၤကမၣ်ဝံၤအလီၢ်ခံန့ၣ်လီၤ. ကၠၢၣ်နၢၣ်စဲကျံးထုးထီၣ်ဝဲဒၣ်တၢ်
ဃ့ကညးတခါန့ၣ်လီၤ.
အါန့ၢ်အန့ၣ် -
What about autism? | Sharing Knowledge About Immunisation (https://skai.org.au/childhood/questions/what-about-autism)
Are vaccines safe? video | Australian Academy of Science (https://science.org.au/our-focus/science-everyone/science-immunisation/4-are-vaccines-safe)
တၢ်ဘၣ်ဒိဆၢကဒါက့ၤတဖၣ်
တၢ်ဒိးန့ၢ်ကသံၣ်ဒီသဒၢတဖျၢၣ်ဝံၤအလီၢ်ခံန့ၣ်ဂၥ်ခီဆၢမနုၤတဖၣ် ကဟဲဖျါထီၣ်ဝဲဒၣ်သ့ၣ်သ့ၣ်န့ၣ်လဲၣ်.
တၢ်ဘၣ်ဒိဆၢကဒါက့ၤဘၣ်ထွဲလိၥ်သးဒီးကသံၣ်ဒီသဒၢအါဒၣ်တၢ် တက့ၢ်န့ၣ်မ့ၢ်ဒၣ်တၢ်ဆံးကိၥ်ဖိ, ဒီးညီနုၢ်န့ၣ်လီၤမၢ်ကွံၥ်ဝဲလၢစှၤ သီအတီၢ်ပူၤန့ၣ်လီၤ.
ဖိသၣ်တနီၤကအိၣ်ဒီးဂၥ်ခီဆၢလၢအမၤညီနုၢ်အသးတဖၣ်သ့ၣ်သ့ၣ် လၢအဒ်သိးဒီး -
တၢ်ဟဲဂီၤထီၣ်, တၢ်ညိးထီၣ်ဒီးဆူးဆါဝဲဒၣ်ဖဲထးလဲၤနုၥ်လီၤ အလီၢ်, 
ဖျါလီၤဘှံးလီၤတီၤ, အိၣ်ဂၢၢ်အိၣ်ဃိတန့ၢ်, တသူၣ်ဖှံသးညီဒီး မံခ့ယီၢ်ယူၤ, ဒီး
တၢ်လိၤကိၢ်တဒိၣ်တဆံးန့ၣ်လီၤ.  
ဂၥ်ခီဆၢတဖၣ်အံၤပၥ်ဖျါထီၣ်ဂံၢ်တြီဆၢတၢ်ဆါအကျိၤအကျဲ ခီ ဆၢလိၥ်သးဒီးကသံၣ်ဒီသဒၢန့ၣ်လီၤ. တၢ်အံၤမ့ၢ်တၢ်လၢမၤညီ နုၢ်အသးလီၤ. အကတီၢ်ဖဲတၢ်ဆါပနီၣ်တဖၣ်အံၤကမၤကိၢ်မၤ ဂီၤနၤသ့ၣ်သ့ၣ်ဒီးကမၤ
သးအုးနဖိဖဲအဆၢကတီၢ်ဝဲန့ၣ်န့ၣ်, ညီနုၢ် အဝဲသ့ၣ်ဘၣ်လီၢ်ဘၣ်စးကဒါက့ၤချ့ချ့လၢအကစၢ်ဒၣ်ဝဲန့ၣ်လီၤ.
တၢ်မၤလီၤစှၤတၢ်ကိၢ်ထီၣ်, မ့တမ့ၢ်တၢ်အဆူးဆါလၢတၢ်ဆဲးကသံၣ်ဒီသဒၢဝံၤအလီၢ်ခံအဂီၢ်န့ၣ်, နသူကသံၣ်မၤလီၤကယၥ်တၢ်အ ဆါတဖၣ်, ဒ်သိးဒီးပၣ်ရၤစံၣ်တမီ, ဒ်တၢ်နဲၣ်လီၤအီၤအသိးသ့န့ၣ် လီၤ.
တၢ်ဘၣ်ဒိဆၢကဒါက့ၤနးနးကလဲၥ်တဖၣ်လၢတၢ်ဆဲးကသံၣ်ဒီသဒၢ န့ၣ်စှၤဒိၣ်မးလီၤ. တၢ်လီၤဘၣ်ယိၣ်အိၣ်ဒၣ်
တစဲးဖိဒီးဂၥ်တၢ်ခီဆၢက. 
ဒါက့ၤလၢအနးတကလုၥ် (anaphylaxis) လၢကသံၣ်ဒီသဒၢတ မံၤဂ့ၤတမံၤဂ့ၤန့ၣ်လီၤ. ဂၥ်တၢ်ခီဆၢကဒါက့ၤလၢအနးတကလုၥ် ညီနုၢ်မၤအသးဖဲတၢ်ဆဲးကသံၣ်ဝံၤစှၤမံးနံးအပူၤ, တချုးနဖိဟးထီၣ် ကသံၣ်ဒၢးဒီးဟးထီၣ်ဝံၤအလီၢ်ခံန့ၣ်လီၤ. တၢ်အံၤမ့ၢ်တၢ်ဂ့ၢ်လၢဘၣ် မနုၤအဃိတၢ်မၢနအိၣ်ဖဲကသံၣ်ဒၢး, မ့တမ့ၢ်ကသံၣ်ဝဲၤလီၢ်အစှၤက တၢၢ် 15မံးနံးလၢပိၥ်ထွဲထီၣ်တၢ်ဆဲးကသံၣ်ဒီသဒၢလၢတၢ်ကူစါယါ ဘျါလၢအဂုၤအဂၤမ့ၢ်လိၣ်ထီၣ်ဘၣ်ဖုးအဂီၢ်န့ၣ်လီၤ. နကသံၣ်သရၣ်, မ့တမ့ၢ်သရၣ်ကွၢ်ပှၤဆါသ့ၣ်ညါလၢ
ကဘၣ်မၤမနုၤ လဲၣ်လၢကမၤစၢၤဖိသၣ်လၢဒိးန့ၢ်ဘၣ်ဂၥ်တၢ်ခီဆၢကဒါက့ၤလၢအ နးတကလုၥ်ကဘျါက့ၤ
ချ့ချ့အဂီၢ်န့ၣ်လီၤ.
နဖိမ့ၢ်အိၣ်ဒီးဂၥ်တၢ်ခီဆၢကဒါက့ၤတခါလၢနဆိကမိၣ်လၢအနး, မ့ တမ့ၢ်လၢတမုၢ်လၢ်ဘၣ်အပူၤန့ၣ်, ဃုထံၣ်န့ၢ်ကသံၣ်ကသီတၢ်ဟ့ၣ် ကူၣ်ဟ့ၣ်ဖးတဘျီဃီန့ၣ်တက့ၢ်.
အါန့ၢ်အန့ၣ် -
Possible side effects of vaccination | Australian Government Department of Health, Disability and Ageing (https://www.health.gov.au/topics/immunisation/getting-vaccinated/possible-side-effects-of-vaccination)
Following vaccination – what to expect and what to do | Australian Government Department of Health, Disability and Ageing (https://www.health.gov.au/resources/publications/following-vaccination-what-to-expect-and-what-to-do)
Side effects | Sharing Knowledge about Immunisation (https://skai.org.au/childhood/questions/what-about-side-effects)
Australia’s active vaccine safety program | AusVaxSafety | NCIRS (https://ausvaxsafety.org.au/safety-data/national-immunisation-program-schedule-vaccines)
တၢ်ဆဲးကသံၣ်ဒီသဒၢတဘျုးမံၤလၢတၢ်ဆၢကတီၢ်တခါဃီအပူၤန့ၣ်, ပူၤဖျဲးဒီးတၢ်လီၤဘၣ်ယိၣ်လၢဖိသၣ်
တဖၣ်အဂီၢ်ကစီဒီဧါ.
မ့ၢ်, တၢ်ဆဲးန့ၢ်ဖိသၣ်ဆံးဒီးဖိသၣ်တဖၣ်လၢကသံၣ်ဒီသဒၢတဘျုးမံၤ လၢတၢ်လဲၤတဘျီအပူၤန့ၣ်, ပူၤဖျဲးဒီးတၢ်လီၤဘၣ်ယိၣ်န့ၣ်လီၤ. က သံၣ်ဒီသဒၢဖှိၣ်ဃုၥ်အသးတဖၣ်ပျဲန့ၢ်ဖိသၣ်တဖၣ်လၢတၢ်ကဒီသဒၢ အါထီၣ်န့ၢ်တၢ်ဆူးတၣ်ဆါတဖၣ်လၢတၢ်ဆဲးကသံၣ်စှၤဖျၢၣ်န့ၣ်လီၤ. တၢ်အံၤအခီပညီမ့ၢ်ဝဲတၢ်အဆါဒီးသးတၢ်
ဆီၣ်သနံးစှၤဝဲလၢဖိသၣ် တဖၣ်အဂီၢ်န့ၣ်လီၤ.
အဒိန့ၣ်, ကသံၣ်ဒီသဒၢတခါလၢတၢ်ဆဲးန့ၢ်အီၤဖဲသးနံၣ် 2, 4 ဒီး 6 လါကတီၢ်န့ၣ်, ဟ့ၣ်တၢ်ဒီသဒၢလၢတၢ်ဆူးတၢ်
ဆါဃုမံၤအဂီၢ်, အခီပ ညီမ့ၢ်ဝဲနဖိဆံးဘၣ်တၢ်ဒီသဒၢန့ၢ်အီၤဒီးတၢ်ဆူးတၢ်ဆါဃုမံၤခီဖျိတၢ် ဒိးဆဲးသးဒီးကသံၣ်
ဒီသဒၢအံၤလၢတၢ်လဲၤတဘျီအပူၤန့ၣ်လီၤ. တၢ် အံၤပူၤဖျဲးဒီးတၢ်လီၤဘၣ်ယိၣ်လၢလၢပှဲၤပှဲၤဒီးတမၤဃၢဒိၣ်ထီၣ်ဂံၢ် တြီဆၢတၢ်ဆါအကျိၤအကျဲအတၢ်ဝံတၢ်ယိၥ်န့ၣ်ဘၣ်. 
ဖိဆံးဖိတဖၣ်အဂံၢ်တြီဆၢတၢ်ဆါအကျိၤအကျဲတဖၣ်န့ၣ်အဂံၢ်ဆူၣ်ဒိၣ်မးလီၤ. ဖိသၣ်ဆံးတဖၣ်ဘၣ်ကွၢ်ဆၢၣ်
မဲၥ်တၢ်ဒီးဂံၢ်တြီဆၢစုၥ်ပျၢ် (antigens) အလီၤဆီလိၥ်သးလၢအကထိတဖၣ် (တၢ်မူအကူၥ်အခီတဖၣ်လၢအဒုး
ကဲထီၣ်တၢ်ဆူးတၢ်ဆါ, ဒ်သိးဒီးဘဲးထံရံယါ, မ့တ မ့ၢ်ဘဲရးအဃၣ်တ ဖၣ်) န့ၣ်လီၤ. ကသံၣ်ဒီသဒၢတဖၣ်ပၥ်ဃုၥ်ဒီးဂံၢ် တြီဆၢစုၥ်ပျၢ်ထဲဒၣ်စှၤကိၥ်ဖိလၢမ့ၢ်ဘၣ်ထိၣ်သတြီၤအီၤ ဒီးတၢ်အါ အါဂီၢ်ဂီၢ်လၢဖိသၣ်တဖၣ်ဘၣ်ကွၢ်ဆၢၣ်မဲၥ်အီၤ
ကိးမုၢ်နံၤဒဲးန့ၣ်လီၤ. ကသံၣ်ဒီသဒၢတဖၣ်ကမၤဆူၣ်ထီၣ်နဖိအဂံၢ်တြီဆၢ တၢ်ဆါအဂံၢ်ဘါ လၢတၢ်ဒီသဒၢန့ၢ်
အဝဲသ့ၣ်ဒီးတၢ်ဘၣ်ကူဘၣ်ဂၥ်သ့တၢ်ဆူးတၢ်ဆါ လၢအလီၤဘၣ်ယိၣ်ကတၢၢ်တနီၤန့ၣ်လီၤ. 
အါန့ၢ်အန့ၣ် -
Is it safe to give my child more than one vaccine at the same time? | Questions about vaccination | Australian Government Department of Health, Disability and Ageing (https://www.health.gov.au/resources/publications/questions-about-vaccination?language=en)
What is immunisation? | Australian Academy of Science (https://www.science.org.au/learning/immunisation-and-climate-change/science-immunisation/what-is-immunisation)
NCIRS အခး - အိၣ်လၢတၢ်ဂုၤထီၣ်ပသီထီၣ်အပူၤ
Why is the schedule the way it is? | Sharing Knowledge about Immunisation (https://skai.org.au/childhood/questions/why-schedule-way-it)
မ့ၢ်ကသံၣ်ဒီသဒၢတဖၣ်ဒုးကဲထီၣ်, မ့တမ့ၢ်ဒုးနးထီၣ်တၢ်သါအံးဒီးတၢ် တဘၣ်လိၥ်အသးတဖၣ်လၢ
ဖိသၣ်တဖၣ်အပူၤန့ၣ်ဧါ
တမ့ၢ်ဘၣ်, တၢ်အုၣ်ကီၥ်သးတအိၣ်နီၤတမံၤလၢကသံၣ်ဒီသဒၢဒုး ကဲထီၣ်, မ့တမ့ၢ်ဒုးနးထီၣ်တၢ်သါအံး, မ့တမ့ၢ်တၢ် တဘၣ်လိၥ်အ သးတဖၣ်န့ၣ်ဘၣ်. တၢ်န့ၣ်အရ့ဒိၣ်ဝဲလၢဖိသၣ်လၢအိၣ်ဒီးတၢ်သါအံး, မ့တမ့ၢ်တၢ် တဘၣ်လိၥ်အသးတဖၣ်, ကဆဲးဒီသဒၢပၥ်အသးလၢ တၢ်ကမၤစှၤလီၤအဝဲသ့ၣ်အခွဲးအယၥ်လၢတၢ်န့ၢ်
ဘၣ်တၢ်ဆါဃၣ် နးနးကလဲၥ်, လၢဒုးကဲထီၣ်အဝဲသ့ၣ်အတၢ်ဆါလၢအအိၣ် ပၥ်စၢၤ ဟဲဒိၣ်ထီၣ်သ့န့ၣ်လီၤ.
ကသံၣ်ဒီသဒၢတနီၤအိၣ်ဒီးတၢ်ပၥ်ဃုၥ်ပၥ်ဂီၤတဖၣ်လၢကဲထီၣ်သ့တၢ် တဘၣ်လိၥ်အသးတဖၣ်န့ၣ်လီၤ. လၢတၢ်န့ၣ်အဃိနဖိမ့ၢ်တဘၣ်လိၥ် အသးဒီးတၢ်အီၣ်, မ့တမ့ၢ်ကသံၣ်ကသီတဖၣ်န့ၣ်နကြၢးတဲဘၣ်နက သံၣ်သရၣ်, မ့တမ့ၢ်သရၣ်ကွၢ်ပှၤဆါ, လၢတၢ်န့ၣ်အဃိအဝဲသ့ၣ်သမံ သမိးကွၢ်ကသံၣ်ဒီသဒၢလၢအဝဲသ့ၣ်
တိၥ်ပၥ်လၢကဆဲးန့ၢ်နဖိန့ၣ်အပူၤ ဖျဲးဒီးတၢ်လီၤဘၣ်ယိၣ်ကစီဒီဧါသ့န့ၣ်လီၤ. 
အါန့ၢ်အန့ၣ် -
Do vaccines cause or worsen asthma and allergies? | Questions about vaccination | Australian Government Department of Health, Disability and Ageing (https://www.health.gov.au/resources/publications/questions-about-vaccination?language=en)
တၢ်ဆူးတၢ်ဆါလၢတြီဆၢကသံၣ်ဒီသဒၢသ့တဖၣ်
တၢ်ဆူးတၢ်ဆါလၢပဆဲးဒီသဒၢထီဒါန့ၢ်လၢဖိသၣ်တဖၣ်အဂီၢ်န့ၣ်, မ့ၢ်အနးနးကလဲၥ်သပှၢ်တၢၢ်ကစီဒီဧါ.
မ့ၢ်, တၢ်ဆူးတၢ်ဆါလၢတၢ်ဆဲးဒီသဒၢထီဒါ န့ၢ်အီၤဒ်အညီနုၢ်အသိး တဖၣ်န့ၣ်မ့ၢ်တၢ်လၢအနးနးကလဲၥ်ဒီးတုၤ
ဒၣ်လဲၥ်လၢတၢ်သံတၢ်ပှၢ် သ့န့ၣ်လီၤ. ပတနၢ်ဟူဘၣ်တၢ်သ့ၣ်တဖၣ်အဂ့ၢ်အါအါဘၣ်န့ၣ်မ့ၢ်လၢ တၢ် သ့ၣ်တဖၣ်န့ၣ်တမၤညီနုၢ်အသးလၢၤဘၣ်မ့ၢ်လၢကသံၣ်ဒီသ ဒၢတၢ်ရဲၣ်တၢ်ကျဲၤလၢအီးစထြ့လယါပူၤတဖၣ်
အကဲထီၣ်လိၣ်ထီၣ် အဃိန့ၣ်လီၤ. ဘၣ်ဆၣ်ဒီး, ပမ့ၢ်တဆဲးဒီသဒၢပသးဘၣ်န့ၣ်, တၢ်ဆူး တၢ်ဆါလၢအနးနးကလဲၥ်တဖၣ်ကဟဲနုၥ်လီၤကဒါက့ၤဆူပှၤတ ဝၢအပူၤန့ၣ်လီၤ. 
အါန့ၢ်အန့ၣ် -
Are the diseases we vaccinate against really serious? | Questions about vaccination | Australian Government Department of Health, Disability and Ageing (https://www.health.gov.au/resources/publications/questions-about-vaccination?language=en)
တၢ်ဆူးတၢ်ဆါတဖၣ်တၢ်မ့ၢ်တထံၣ်ညီနုၢ်အါလၢၤဘၣ်အဃိ, ဘၣ်မနုၤ အဃိယဖိလိၣ်ဘၣ်ကသံၣ်ဒီသဒၢဒံးန့ၣ်လဲၣ်.
ဖိသၣ်ကတီၢ်ကသံၣ်ဒီသဒၢတဖၣ်န့ၣ်တၢ်လိၣ်ဘၣ်ဝဲလၢတၢ်ကဒီသ ဒၢန့ၢ်ဖိသၣ်တဖၣ်, မ့ၢ်ဒၣ်ကယၢၥ်လၢပတထံၣ်
ညီနုၢ်ဘၣ်တၢ်ဆူး တၢ်ဆါတဖၣ်လၢအဝဲသ့ၣ်ဒီသဒၢန့ၢ်ဝဲလီၤ. တၢ်ဆူးတၢ်ဆါတနီၤ ဒ်သိးဒီးဖိၣ်လံၣ်ယိၣ်, ကိၥ်ယူၢ်ဘိညိးတၢ်ဆါဒီးသမီၣ်ဖိတဖၣ်န့ၣ် တမၤညီနုၢ်အသးနီၤတစဲးလၢၤဘၣ်လၢအီစထြ့လယါအပူၤမ့ၢ်လၢ ကသံၣ်ဒီသဒၢတဖၣ်အဃိလီၤ. ပမ့ၢ်ပတုၥ်ကွံၥ်တၢ်ဆဲးဒီသဒၢက သံၣ်တဖၣ်အဃိန့ၣ်, တၢ်ဆူးတၢ်ဆါတဆံး
တက့ၢ်အိၣ်လၢအီးစထြ့ လယါပူၤတဖၣ်ဟဲကဲထီၣ်တၢ်ဆူးတၢ်ဆါလၢအကထိလၢအဆံ, မ့တမ့ၢ်လၢအကယၤ
တဖၣ်လၢချ့သဒံးအပူၤသ့န့ၣ်လီၤ. တၢ်ဆူး တၢ်ဆါနးနးကလဲၥ်အါအါဂီၢ်ဂီၢ်လၢတြီဆၢကသံၣ်ဒီသဒၢသ့တ ဖၣ်မ့ၢ်တကဲထီၣ်ညီနုၢ်လၢအီးစထြ့လယါပူၤဒၣ်ကယၢၥ်, တနီၤနီၤ န့ၣ်ကဲထီၣ်ညီနုၢ်လၢတၢ်လီၢ်အဂုၤအဂၤ
လၢဟီၣ်ခိၣ်ချၢ, ဒ်သိးသ မီၣ်ဖိဒီးဖိၣ်လံၣ်ယိၣ်တဖၣ်န့ၣ်လီၤ. နဟံၣ်ဖိဃီဖိမ့ၢ်တလဲၤတၢ်က့ၤ တၢ်လၢဟီၣ်ခိၣ်ဒီတဘ့ၣ်ညါဒၣ်လဲၥ်န့ၣ်, နဘၣ်ဒွံးဘၣ်ဒွါလိၥ်သးဒီး ပှၤလဲၤတၢ်က့ၤတၢ် 
လၢဟီၣ်ခိၣ်ဒီတဘ့ၣ်ညါ, လၢတပူၤဂ့ၤတပူၤ လၢနပှၤတဝၢအပူၤ န့ၣ်သ့လီၤ. 
တၢ်ဟံးန့ၢ်တၢ်ဆဲးဒီသဒၢနဖိလၢကသံၣ်ဒီသဒၢန့ၣ်, ဒီသဒၢစၢၤန့ၢ် ပှၤလၢအဆဲးဒီသဒၢသးလၢကသံၣ်ဒီသဒၢ
တသ့ဘၣ်အဂီၢ်ခီဖျိအဖု အကရၢအဂံၢ်တြီဆၢတၢ်ဆါတဖၣ်န့ၣ်လီၤ.
တၢ်ဆဲးကသံၣ်ဒီသဒၢအတၢ်ရဲၣ်လီၤကျဲၤလီၤ
ဘၣ်မနုၤအဃိဖိသၣ်တဖၣ်လိၣ်ဘၣ်ကသံၣ်ဒီသဒၢအါအါဂီၢ်ဂီၢ်ဖဲအ ညါဘီၣ်စၢ်ကတီၢ်န့ၣ်လဲၣ်.
ဖိသၣ်တဖၣ်ဒိးန့ၢ်ကသံၣ်ဒီသဒၢတဖၣ်တသ့ဖဲအသ့လၢအဆိအချ့လၢ တၢ်ကဒီသဒၢအီၤအဂီၢ်, ဒ်အဝဲသ့ၣ်အိၣ်လၢ
တၢ်ဘၣ်ယိၣ်အဒိၣ်အမုၣ် လၢတၢ်ဆူးတၢ်ဆါဖဲအဝဲသ့ၣ်အညါဘီၣ်ညါစၢ်တလၢအကတီၢ်အဃိ န့ၣ်လီၤ. ဖိသၣ်ဆံးဖိတဖၣ်အဂံၢ်တြီဆၢတၢ်ဆါအကျိၤအကျဲတဖၣ်မ့ၢ် ဆူၣ်ဒၣ်ကယၢၥ်န့ၣ်တၢ်ဆဲးကသံၣ်ဒီသဒၢဖဲတၢ်
အိၣ်မူအပတီၢ်တဖၣ် လၢအဆိအချ့န့ၣ်မ့ၢ်တၢ်လၢအရ့ဒိၣ်ဝဲမ့ၢ်လၢအဝဲသ့ၣ်ဒီသဒၢန့ၢ်ဖိ သၣ်တဖၣ်ဖဲအဝဲသ့ၣ်ဂံၢ်
တြီဆၢတၢ်ဆါအကျိၤအကျဲဂုၤထီၣ်ပသီထီၣ် ဝဲအဖၢမုၢ်န့ၣ်လီၤ.
ဖိသၣ်ဆံးတဖၣ်တူၢ်ကသံၣ်ဒီသဒၢတဖၣ်န့ၢ်လၢလၢပှဲၤပှဲၤ, လၢအလီၤ ဂၥ်တမံၤဃီဒီးအဝဲသ့ၣ်ဟံးထီၣ်ဖီၣ်ထီၣ်
ဘဲးထံရံယါဒီးဘဲရး ဃၣ်လၢ အကထိတဖၣ်လၢအဝဲသ့ၣ်ဘၣ်ကွၢ်ဆၢၣ်မဲၥ်လိၥ်အသးလၢအဝဲသ့ၣ် အခိၣ်အဃၢၤပူၤစးထီၣ်လၢအဝဲသ့ၣ်အိၣ်ဖျဲၣ်ထီၣ် တဘျီဃီန့ၣ်လီၤ. တၢ်ဆဲးကသံၣ်ဒီသဒၢ, ဒီသဒၢန့ၢ်နဖိလၢတၢ်ဆါဃၣ်နုၥ်လီၤနးနးက လဲၥ်လၢအဆှၢအီၤဆူတၢ်တူၢ်ဘၣ်ခီၣ်ဘၣ်, 
တၢ်ဘၣ်ဆှၢဆူတၢ်ဆါ ဟံၣ်, မ့တမ့ၢ်လၢတၢ်သံတၢ်ပှၢ်သ့ဒၣ်လဲၥ်န့ၣ်လီၤ. 
တၢ်ရဲၣ်လီၤကျဲၤလီၤန့ၣ်, လီၤဆီလိၥ်အသးလၢထံကီၢ်အဂုၤအဂၤတ ဖၣ်, မ့ၢ်လၢတၢ်ဆါအက့ၢ်အဂီၤတဖၣ်, ဘဲးရးအဃၣ်ဒီးဘဲးထံရံ ယါတၢ် အကလုၥ်တဖၣ်. ကသံၣ်ကသီတၢ်ကဟုကယၥ်, ကသံၣ်ဒီသဒၢလၢတၢ် မၤန့ၢ်အီၤသ့ဒီးတၢ်လၢၥ်ဘူၣ်လၢၥ်စ့ၤတဖၣ်လီၤ ဆီလိၥ်အသးလၢထံ ကီၢ်တဘ့ၣ်ဒီးတဘ့ၣ်အဃိန့ၣ်လီၤ.
အါန့ၢ်အန့ၣ် -
Why is the schedule the way it is? | Sharing Knowledge about Immunisation (https://skai.org.au/childhood/questions/why-schedule-way-it)
ယမၤယံၤတၢ်အဆၢ, မ့တမ့ၢ်ဒုးစဲၤခံကသံၣ်ဒီသဒၢသ့ဧါ.
ဖဲကသံၣ်ဒီသဒၢတဖၣ်စဲၤခံအသး, မ့တမ့ၢ်အဆၢယံၤထီၣ်န့ၣ်, ဖိသၣ် တဖၣ်တၢ်တဒီသဒၢအီၤန့ၢ်ယံၥ်န့ၢ်ဒံး
အဝဲသ့ၣ်လိၣ်တၢ်ကဒီသဒၢ အီၤအ သိးဘၣ်, ဖဲအသးနံၣ်လၢတၢ်ဆူးတၢ်ဆါကဲထီၣ်ညီနုၢ်အသး, မ့တမ့ၢ် အနးဒိၣ်ကတၢၢ်ကတီၢ်အဃိန့ၣ်လီၤ. တၢ်ဟ့ၣ်ကူၣ်ဟ့ၣ်ဖးလၢတၢ်က ဆဲးက သံၣ်ဒီသဒၢအဆိကတၢၢ်တဖျၢၣ်လၢ
အညါစၢ်ကတၢၢ်အဂီၢ် မ့ၢ်လၢဖိသၣ်ဆံးအဂံၢ်တြီဆၢတၢ်ဆါအကျိၤအကျဲ ဟဲဒိၣ်တုၥ်ခိၣ် ပှဲၤလၢလၢပှဲၤပှဲၤလၢ
ကဒိးန့ၢ်တၢ်ဟ့ၣ်တၢ်ခီဆၢကဒါက့ၤလၢအဂ့ၤ တခါဒီးတၢ်ဒီသဒၢ လၢ အဂ့ၤအဂီၢ်န့ၣ်လီၤ.
တၢ်ဆၢကတီၢ်လၢကသံၣ်ဒီသဒၢအဘျီတခါစုၥ်စုၥ်လၢတၢ်ဆဲးန့ၢ်ဖိသၣ် ဆံးဒီးဖိသၣ်တဖၣ်န့ၣ်တၢ်ဃုထၢအီၤ
လၢတၢ်ပလီၢ်ပဒီလၢလၢ ပှဲၤပှဲၤ အပူၤဒီးသန့ၤထီၣ်အသးလၢတၢ်ဃိထံသ့ၣ်ညါကွၢ်တၢ်လၢအနံၣ်လၢ အဆံတဖၣ်န့ၣ်လီၤ -လၢတၢ်တၢ်န့ၣ်အဃိ, တၢ်န့ၣ်အဂ့ၤ ကတၢၢ်လၢ ကလူၤပိၥ်ထွဲ National Immunisation Program schedule (https://www.health.gov.au/health-topics/immunisation/when-to-get-vaccinated/national-immunisation-program-schedule) ဒီးအနံၤအသီလၢအတုၤဃီၤတဖၣ်န့ၣ်လီၤ. နမ့ၢ်စဲၤခံ ထဲစှၤနွံဒၣ်လဲၥ်န့ၣ်, တၢ်အံၤဒုးလီၤနဖိဆူတၢ်လီၤဘၣ်ယိၣ်လၢအ ကဒိးန့ၢ်ဘၣ်တၢ်ဆူးတၢ်ဆါလၢ
အနးနးကလဲၥ်န့ၣ်လီၤ. 
တၢ်မၤယံၤကသံၣ်ကသီတဖၣ်အဆၢန့ၣ်, အခီပညီထီၣ်စ့ၢ်ကီးလၢဖိ သၣ်တဂၤကလိၣ်ဘၣ်အါထီၣ်ကသံၣ်ဒီသဒၢ
တၢ်သ့ၣ်မုၢ်နံၤဖးသီတ ဖၣ်ဒီးတၢ်ဆဲးကသံၣ်တဖၣ်န့ၣ်လီၤ. တၢ်အံၤအခီပညီကထီၣ်လၢတၢ် ကိၢ်တၢ်ဂီၤဟဲအါထီၣ်
လၢဖိသၣ်အဂီၢ်န့ၣ်လီၤ. တၢ်ဃိထံသ့ၣ်ညါကွၢ် တၢ်ပၥ်ဖျါထီၣ်လၢဖိသၣ်တဖၣ်ကွၢ်ဆၢၣ်မဲၥ်ဘၣ်တၢ်ကိၢ်တၢ်ဂီၤလၢ တၢ်ဆဲးးကသံၣ်အါန့ၣ်ဒံးတဘျီန့ၣ်, ပှဲၤသိးဒီးတၢ်ကိၢ်တၢ်ဂီၤလၢတၢ် ဆဲးန့ၢ်ကသံၣ်လၢတဘျီအဂီၢ်န့ၣ်လီၤ.
အါန့ၢ်အန့ၣ် -
Why is the schedule the way it is? | Sharing Knowledge about Immunisation (https://skai.org.au/childhood/questions/why-schedule-way-it)
ဘၣ်မနုၤအဃိဖိသၣ်တနီၤလိၣ်ဘၣ်ကသံၣ်ဒီသဒၢလၢအဘျဲၣ်အါထီၣ် န့ၣ်လဲၣ်.
ဖိသၣ်တနီၤကလိၣ်ဘၣ်ကသံၣ်ဒီသဒၢလၢအဘျဲၣ်အါထီၣ်သ့ၣ်သ့ၣ်လၢ အဝဲသ့ၣ်မ့ၢ်အိၣ်ဘၣ်လၢတၢ်လီၤ
ဘၣ်ယိၣ်ဒိၣ်ထီၣ်န့ၣ်တက့ၢ်ဒီးတၢ်ဆူး တၢ်ဆါတမံၤအဃိန့ၣ်လီၤ. ကသံၣ်ဒီသဒၢအအါဒိၣ်ထီၣ်တဖၣ်လၢပှၤ အကရူလီၤလီၤဆီဆီအဂီၢ်န့ၣ်, တၢ်ဒိးန့ၢ်ဘၣ်ကလီၤအီၤဖဲဒီကလုၥ်က သံၣ်ဒီသဒၢအတၢ်ရဲၣ်တၢ်ကျဲၤ
ဖီလၥ်သ့န့ၣ်လီၤ. တၢ်အံၤမ့ၢ်ဝဲဖိသၣ် တဖၣ်လၢအအိၣ်ဒီးတၢ်ဆူးတၢ်ဆါအတၢ်အိၣ်သးလီၤဆီတဖၣ်လၢ အဒုးလီၤအဝဲသ့ၣ်ဆူတၢ်လီၤဘၣ်ယိၣ်အဒိၣ်အမုၣ်ဒီးတၢ်ဆူးတၢ်ဆါ, မ့တမ့ၢ်ပှၤအဘီရကၠ့ၣ်နၢၣ်ဖိဒီးထိရ့စထြ့းပှၤ
ကီးဖိဖိသၣ်တဖၣ်, ပှၤ လၢအအိၣ်ဒီးတၢ်လီၤဘၣ်ယိၣ်လၢတၢ်ဆူးတၢ်ဆါတနီၤအဖီခိၣ် လၢအါန့ၣ်ဒံးပှၤလၢ
အတမ့ၢ်ပှၤထူလံၤဖိတဖၣ်န့ၣ်သ့လီၤ.
ကတိၤတၢ်ဒီးနကသံၣ်သရၣ်လၢဘၣ်ဃးဒီးနဖိအတၢ်လိၣ်လီၤတံၢ် လီၤဆဲးတဖၣ်န့ၣ်တက့ၢ်.  
အါန့ၢ်အန့ၣ် -
Immunisation for Aboriginal and Torres Strait Islander people | Australian Government Department of Health, Disability and Ageing (https://www.health.gov.au/topics/immunisation/when-to-get-vaccinated/immunisation-for-aboriginal-and-torres-strait-islander-people?language=und)
Immunisation for people with medical risk conditions | Australian Government Department of Health, Disability and Ageing (https://www.health.gov.au/topics/immunisation/when-to-get-vaccinated/immunisation-for-people-with-medical-risk-conditions)
ကြၢးလၢယမၤစဲၤခံတၢ်ဆဲးကသံၣ်ဒီသဒၢတဖၣ်လၢယဖိမ့ၢ်တဆူၣ် တချ့ဘၣ်န့ၣ်ဧါ
ဖိသၣ်ဆံးဒီးဖိသၣ်တဖၣ်လၢအိၣ်ဒီးတၢ်ကူးတဆံးတက့ၢ်ဒီးတၢ်ခုၣ် ဘၣ်အီၤလၢတအိၣ်ဒီးတၢ်ကိၢ်ထီၣ်, မ့တမ့ၢ်ဖိသၣ်ဆံးလၢဘျုၣ်က့ၤဘျါ က့ၤလၢတၢ်ဆူးတၢ်ဆါတဖၣ်န့ၣ်ဆဲးဒီသဒၢအသးဒီးကသံၣ်လၢအပူၤ ဖျဲးဒီးတၢ်လီၤဘၣ်ယိၣ်ဒီးအတုၤလီၤတီၤလီၤပူၤသ့န့ၣ်လီၤ. 
ကသံၣ်ဒီသဒၢတၢ်ကြၢးဆိကတီၢ်ပၥ်အီၤလၢဖိသၣ်တဂၤမ့ၢ်တဆူၣ်တ ချ့ဘၣ်ဒိၣ်ဒိၣ်မုၣ်မုၣ်ဒီးတၢ်ကိၢ်ထီၣ်ဖးဒိၣ် (အါန့ၣ် 38.5ဒံၣ်ကရံၣ်စဲလ် စံးယၢး) အဃိန့ၣ်လီၤ. 
နရဲၣ်ကျဲၤတၢ်သ့ၣ်မုၢ်နံၤဖးသီတခါသ့လၢ, လၢခံတနွံ, မ့တမ့ၢ်ခံနွံဖဲနဖိအိၣ်မုၥ်ထီၣ်က့ၤကဒီးအသီတဘျီန့ၣ်လီၤ. မ့ၢ်အိၣ်ဒီးတၢ်သးဒ့ဒီ တမံၤမံၤန့ၣ်, သံကွၢ်နကသံၣ်သရၣ်, မ့တမ့ၢ်ဆူၣ်ချ့ကသံၣ်ဒၢးအပှၤ မၤတၢ်ဖိတချုးတၢ်ဆဲးကသံၣ်ဒီသဒၢစဲၤခံဘၣ်အသးန့ၣ်တက့ၢ်.
[bookmark: _Toc133223401]ယဖိမ့ၢ်တပျၥ်ကွံၥ်တၢ်ဆဲးကသံၣ်ဒီသဒၢလၢတၢ်ရဲၣ်လီၤကျဲၤလီၤ ပၥ်အီၤန့ၣ်, တၢ်ကမၤကသးဒ်လဲၣ်.
တၢ်ဆဲးကသံၣ်ဒီသဒၢဘၣ်ဆၢဘၣ်ကတီၢ်ဟ့ၣ်တၢ်ဒီသဒၢအဂ့ၤကတၢၢ် လီၤ. ဘၣ်ဆၣ်ဒီး, နဖိမ့ၢ်အိၣ်စဲၤခံဘၣ်
အသးန့ၣ်ညီဝဲလၢတၢ်ကလူၤ ချုးက့ၤအီၤလီၤ. အလီၢ်တအိၣ်လၢကဘၣ်ဆဲးကဒါက့ၤကသံၣ်အဘျီ လၢဒိးန့ၢ်ဘၣ်တ့ၢ်လံဒီးအလီၢ်တအိၣ်လၢကဘၣ်ဒိးကသံၣ်ဆဲးလၢအဘျဲၣ်အါထီၣ်အဂီၢ်ဘၣ်. ကတိၤတၢ်ဒီးပှၤလၢအဆဲးန့ၢ်ကသံၣ်ဒီသဒၢလၢ ဘၣ်ဃးဒီးတၢ်လူၤချုးန့ၢ်က့ၤအတၢ်ရဲၣ်တၢ်ကျဲၤန့ၣ်တက့ၢ်.
ဖိသၣ်ကတီၢ်ကသံၣ်ဒီသဒၢခဲလၢၥ်န့ၣ်မ့ၢ်အကလီဧါ.
ကသံၣ်ဒီသဒၢဘၣ်တၢ်ဟ့ၣ်ကူၣ်ဟ့ၣ်ဖးအီၤလၢတၢ်ကဆဲးညီနုၢ်န့ၢ်အီၤ လၢနဖိအဂီၢ်လၢဒီကလုၥ်ကသံၣ်ဒီသဒၢ
အတၢ်ရဲၣ်တၢ်ကျဲၤအဖီလၥ်တဖၣ်န့ၣ်မ့ၢ်အကလီလၢနဖိမ့ၢ်ကြၢးဝဲဘၣ်ဝဲဒီးမဲဒံၣ်ခဲရ်အဃိန့ၣ်လီၤ. နကသံၣ်သရၣ်ကဃ့နၤအဘူးအလဲလၢတၢ်ကတိၤကူၣ်လိၥ်တၢ်အဂီၢ် သ့ၣ်သ့ၣ်န့ၣ်လီၤ.
ပှၤအဘီရကၠ့ၣ်နၢၣ်ဖိဒီးထိရ့စထြ့းပှၤကီးဖိဖိသၣ်တဖၣ်ဒီးဖိသၣ်လၢ အိၣ်ဒီးတၢ်ဆူးတၢ်ဆါအတၢ်အိၣ်သးလီၤ
ဆီတဖၣ်တၢ်ကဟ့ၣ်ကူၣ် ဟ့ၣ်ဖးအီၤသ့ၣ်သ့ၣ်လၢကဒိးတၢ်ဆဲးကသံၣ်ဒီသဒၢအဘျဲၣ်အါထီၣ် လၢအကလီန့ၣ်လီၤ.
ပှၤဘၣ်ကီဘၣ်ခဲဒီးပှၤဟဲနုၥ်လီၤလၢပှၤဂ့ၢ်ဝီတၢ်ဒိသူၣ်ဒိသးတဖၣ် ဒိးန့ၢ်ဘၣ်ဖိသၣ်ကတီၢ်ကသံၣ်ဒီသဒၢ
အတပျၥ်ကွံၥ်တဘျုးမံၤအဂီၢ်လၢ အကလီသ့န့ၣ်လီၤ. 
အါန့ၢ်အန့ၣ် -
Getting vaccinated | Australian Government Department of Health, Disability and Ageing (https://www.health.gov.au/topics/immunisation/getting-vaccinated)
Immunisation for infants and children | Australian Government Department of Health, Disability and Ageing (https://www.health.gov.au/health-topics/immunisation/when-to-get-vaccinated/immunisation-for-infants-and-children) မ့တမ့ၢ်ကတိၤတၢ်ဒီး န, GP မ့တမ့ၢ်ပှၤလၢအဆဲးန့ၢ်ကသံၣ်ဒီသဒၢတက့ၢ်. 
ယန့ၢ်အါထီၣ်တၢ်ဂ့ၢ်တၢ်ကျိၤကသ့ဖဲလဲၣ်လၢကတိစၢၤမၤစၢၤတၢ် ဆဲးဒီသဒၢန့ၢ်ယဖိလၢကသံၣ်
အဂီၢ်န့ၣ်လဲၣ်.
နမ့ၢ်အိၣ်ဒီးတၢ်သံကွၢ်လၢအအါထီၣ်တဖၣ်လၢဘၣ်ဃးဒီးကသံၣ်ဒီသ ဒၢတဖၣ်န့ၣ်, မၤလီၤတံၢ်လၢတၢ်ကတိၤတၢ်
ဒီးနကသံၣ်သရၣ်, သရၣ် ကွၢ်ပှၤဆါ, မ့တမ့ၢ်ဆူၣ်ချ့တၢ်ကဟုကယၥ်အပှၤမၤတၢ်ဖိန့ၣ်တက့ၢ်.  
ဖဲကွၢ်ဃုတၢ်ဂ့ၢ်တၢ်ကျိၤလၢလီကျိၤပူၤဘၣ်ဃးဒီးကသံၣ်ဒီသဒၢတ ဖၣ်န့ၣ်, မၤလီၤတံၢ်လၢတၢ်သူတၢ်အဂ့ၢ်
ထံးတဖၣ်လၢတၢ်နၥ်န့ၢ်အီၤ သ့လၢအသူၣ်လီၤအသးလၢစဲအ့ၣ်အတၢ်အုၣ်ကီၤအဖီခိၣ်န့ၣ်တက့ၢ်. တၢ်ဘျးစဲအသးဆူတၢ်ဂ့ၢ်အဂံၢ်ထံးလၢတၢ်နၥ်န့ၢ်အီၤသ့အါမံၤ အိၣ်လၢပှၤယဲၤသန့အံၤအပူၤန့ၣ်လီၤ.
နမ့ၢ်အိၣ်ဒီးတၢ်သံကွၢ်လၢအအါထီၣ်တဖၣ်, မ့တမ့ၢ်သးလီတၢ်ဂ့ၢ်လၢ အလီၢ်တံၢ်အါထီၣ်အဂီၢ်လၢကမၤစၢၤ
တၢ်ဆၢတဲၥ်တခါအဂီၢ် လၢဘၣ် ဃးဒီးတၢ်ဆဲးကသံၣ်ဒီသဒၢန့ၣ်, နသမံသမိးကွၢ်တၢ်ကူၣ်တၢ်ဖးလၢ လၥ်တဖၣ်, မ့တမ့ၢ်ကတိၤတၢ်ဒီးနကသံၣ်သရၣ်, သရၣ်ကွၢ်ပှၤဆါ, မ့တမ့ၢ်ဆူၣ်ချ့တၢ်ကဟုကယၥ်အပှၤမၤတၢ်ဖိလၢ
တၢ်ဂ့ၢ်တၢ်ကျိၤအါ ထီၣ်အဂီၢ်န့ၣ်တက့ၢ်. အဝဲသ့ၣ်ဟ့ၣ်နၤတၢ်ဂ့ၢ်တၢ်ကျိၤဘၣ်ဃးဒီးတၢ် ဆဲးကသံၣ်ဒီသဒၢ
လၢနဂီၢ်ဒီးနဟံၣ်ဖိဃီဖိအဂီၢ်သ့န့ၣ်လီၤ.
Sharing Knowledge About Immunisation website (https://skai.org.au/)
Questions about vaccination booklet (https://www.health.gov.au/resources/publications/questions-about-vaccination)
The Science of Immunisation booklet (https://science.org.au/our-work/resources-reports/reports-publications/science-immunisation-questions-answers)

